Diari Oficial de la Generalitat Valenciana


Sumari del DOGV 7086, del 09-08-2013 (2013/8002)

RESOLUCIÓ de 27 de maig de 2013, del secretari autonòmic de Justícia de la Conselleria de Governació i Justícia, per la qual s'acorda inscriure la baixa registral de la Fundación de la Comunidad Valenciana Lauri Volpi.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7086

Data del DOGV
:   09-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8002


Data del document
:   27-05-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 27 de maig de 2013, del secretari autonòmic de Justícia de la Conselleria de Governació i Justícia, per la qual s'acorda inscriure la baixa registral de la Fundación de la Comunidad Valenciana Lauri Volpi. [2013/8002]  
Vist l'expedient incoat per a la inscripció de la baixa registral de la Fundación de la Comunidad Valenciana Lauri Volpi, d'acord amb els següents,  
  
Fets  
  
Primer. Amb data de Registre d'Entrada en esta conselleria, de 12 de febrer de 2013, es va presentar escrit en què se sol·licitava la baixa de la Fundación de la Comunidad Valenciana Lauri Volpi, d'ara en avant la Fundació, en el Registre de Fundacions de la Comunitat Valenciana.   
  
Segon. El preceptiu acord d'extinció de la Fundació, així com el balanç de liquidació, va ser ratificat per la Resolució de 27 de gener de 2012, d'esta Secretaria Autonòmica, amb un informe previ favorable de la Comissió del Protectorat, en sessió celebrada el 17 de gener de 2012, i quedava designada com a beneficiària del romanent de la liquidació l'entitat Institut Municipal de Cultura i Joventut de Burjassot, València.  
  
  
Tercer. El romanent de la liquidació, segons la documentació aportada i acompanyada a la sol·licitud de la baixa, en aquell moment ascendia a la quantitat de 511,51 euros, i es desprenia, no obstant això, del justificant de la transferència que la Fundació havia efectuat, que s'havien entregat a l'esmentat Institut 473,86 euros el que produïa una diferència de 34,65 euros entre ambdós. Després del requeriment oportú, van ser aportats els moviments del compte núm. 9874 604830...., i es va constatar que tal disparitat obeïa a dos càrrecs hi produïts, posteriors a la sol·licitud, un corresponent al seu manteniment periòdic i, l'altre, a servicis de certificació.  
  
Fonaments de dret  
  
Primer. L'article 10 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, determinen que correspon a esta conselleria exercir, entre altres, les competències en matèria de fundacions.  
  
Segon. L'article 47 del Decret del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, atribuïx al titular de la secretaria autonòmica competent en matèria de fundacions, la inscripció en el Registre de Fundacions de la Comunitat Valenciana de determinats actes, i esta matèria està atribuïda a la Secretaria Autonòmica de Justícia per l'article 28 del Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV 6924, 17.12.2012).  
   
Tercer. Als efectes de la baixa registral de la Fundació, l'esmentada Resolució de Ratificació, de 27 de gener de 2012, disposa que, d'acord amb allò que s'ha prescrit en l'article 26 de la Llei 8/1998, de 9 de desembre, de Fundacions de la Comunitat Valenciana, una vegada destinats els béns i drets a la fundació o entitat sense ànim de lucre corresponent «(...) Es farà constar en el Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre a què s'acompanyarà el certificat de l'acord aprovatori del balanç de liquidació, la seua ratificació pel Protectorat i una còpia dels documents en què s'hagen formalitzat les operacions a què es referix l'apartat següent(...)», i estes són les relatives al compliment efectiu de la destinació a favor de la fundació o entitat sense ànim de lucre corresponent.  
Quart. Extingida la Fundación de la Comunidad Valenciana Lauri Volpi per impossibilitat de compliment dels fins fundacionals i conclòs el seu procediment de liquidació, d'acord amb la resolució esmentada en l'antecedent de fet segon de la present, per haver quedat acreditada l'entrega i recepció de l'efectiu, és procedent la seua baixa en el Registre de Fundacions de la Comunitat Valenciana, en aplicació de l'article 40.5 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, i a l'empara del que establix l'article 26 de la Llei 8/1998, de 9 de desembre, de Fundacions de la Comunitat Valenciana.  
  
  
Per tot això, vistos els preceptes legals esmentats i la resta de generals de pertinent aplicació, resolc:  
  
Primer  
Declarar i inscriure la baixa en el Registre de Fundacions de la Comunitat Valenciana de la Fundación de la Comunidad Valenciana Lauri Volpi  
  
Publiqueu, perquè hi ha raons d'interés públic en el seu general coneixement, la present resolució, que no posa fi a la via administrativa, i contra esta es podrà interposar recurs d'alçada, davant del conseller de Governació i Justícia, en el termini d'un mes, a comptar de l'endemà de la seua publicació. Tot això de conformitat amb el que disposen els articles 114 i 115 de la Llei 30/1992 de Règim Jurídic de les Administracions Públiques i del Procediment Administratiu Comú, així com l'article 28 h) de la Llei 5/1983, de 30 de desembre, del Consell.  
  
  
València, 27 de maig de 2013.- El secretari autonòmic de Justícia: Antonio Gastaldi Mateo.